**ZAPISNIK**

**11. SEJE DELOVNE SKUPINE VLADE REPUBLIKE SLOVENIJE ZA KOORDINACIJO PRIPRAVLJALNIH AKTIVNOSTI NA PROJEKTU JEK2**

torek, 16. 7. 2024

Prisotni člani

in aktivni

udeleženci: Danijel Levičar, Gorazd Pfeifer, Božidar Krajnc, dr. Dejan Paravan, mag. Hinko Šolinc, Igor Sirc, mag. Andrej Rajh, dr. Jure Gašparič, Ervina Jarc, mag. Miranda Groff Ferjančič.

Odsotni: dr. Janez Gale, dr. Bruno Glaser, dr. Tomaž Nemec, Ana Vidmar, mag. Miran Gajšek, mag. Marko Štucin, Marko Vrevc, mag. Matej Skočir, Matevž Frangež, dr. Matjaž Krajnc, dr. Jurij Klančnik, mag. Aleksander Mervar, Leon Pregelj, Luka Mesec, Igor Feketija.

Ostali prisotni: Leon Cizelj, Janez Kerin, Simona Pirnat Skeledžija, Polona Faletič.

Enajsto sejo Delovne skupine Vlade Republike Slovenije za koordinacijo pripravljalnih aktivnosti na projektu JEK2, ki se je pričela ob 14.00 uri, je vodil vodja delovne skupine, Danijel Levičar.

**Dnevni red:**

1. Potrditev dnevnega reda in zapisnika 10. seje delovne skupine JEK2.
2. Status projekta JEK2, poročevalec: GEN energija.
3. Kadrovski razvojni načrt za nacionalni jedrski program, poročevalec: Leon Cizelj, IJS.
4. Pristop k skupnemu projektu OECD agencije za jedrsko energijo (NEA) “Roadmaps to New Nuclear Joint Undertaking (R2NN)".
5. Preučitev predloga MZPP za širitev Vladne delovne skupine z nevladnimi predstavniki.
6. Poročanje ožje delovne skupine za komunikacijo, poročevalka: Petra Aršič, vodja ODS.
7. Poročanje ožje delovne skupine za spremljanje priprave pobude za državni prostorski načrt JEK2, poročevalec: dr. Janez Gale, vodja ODS.
8. Poročanje ožje delovne skupine za pripravo posebnega zakona za JEK2, poročevalec: mag. Hinko Šolinc, vodja ODS.
9. Razno.
10. **Potrditev dnevnega reda in zapisnika 10. seje delovne skupine JEK2.**

**SKLEP št. 11.1/1:** Delovna skupina Vlade Republike Slovenije za koordinacijo pripravljalnih aktivnosti na projektu JEK2 je soglasno potrdila predlagani dnevni red in zapisnik 10. seje delovne skupine JEK2.

1. **Status projekta JEK2, poročevalec: GEN energija.**

GEN energija je predstavila status projekta JEK2.

Odprla se je razprava o pobudi za DPN ter o recenzije pobude. V razpravo so se vključili MOPE, GEN, NEK in vodja delovne skupine.

**SKLEP št. 11.2/1:** Člani in aktivni udeleženci so se seznanili s statusom projekta JEK2.

1. **Kadrovski razvojni načrt za nacionalni jedrski program, poročevalec: Leon Cizelj, IJS.**

Leon Cizelj iz Instituta Jožef Stefan je članom in aktivnim udeležencem predstavil izhodišča in tujo prakso kadrovskega razvojnega načrta za nacionalni jedrski program. Izpostavil je, da je dostop do kadrov ključno tveganje projekta JEK2. Prav tako je poudaril pomen ustanovitve NEPIO, ki bi skrbel za usklajeno delovanje in razvoj jedrskega programa.

V razpravo glede priprave kadrovskega razvojnega načrta za nacionalni jedrski program so se vključili MOPE, GEN, MVZI, NEK in vodja delovne skupine.

**SKLEP št. 11.3/1:** GEN energija z Institutom Jožef Stefan pripravi analizo obstoječega stanja.

**SKLEP št. 11.3/2:** MOPE in MVZI v okviru naslednjega javnega razpisa Ciljnega raziskovalnega programa "CRP 2025" skupaj razpišeta temo Kadrovski razvojni načrt za NEK – celovita in mednarodnoprimerjalna analiza stanja, projekcija potreb, implementacijski načrt.

1. **Pristop k skupnemu projektu OECD agencije za jedrsko energijo (NEA) “Roadmaps to New Nuclear Joint Undertaking (R2NN)".**

Vodja delovne skupine je člane in aktivne udeležence seznanil s povabilom OECD k skupnemu projektu OECD agencije za jedrsko energijo (NEA) “Roadmaps to New Nuclear Joint Undertaking (R2NN)" ter osnutkom sporazuma za pristop.

V razpravi so člani in aktivni udeleženci izrazili podporo pristopu k skupnemu projektu.

**SKLEP št. 11.4/1:** Člani in aktivni udeleženci podpirajo pristop k skupnemu projektu OECD agencije za jedrsko energijo (NEA) “Roadmaps to New Nuclear Joint Undertaking (R2NN)".

**SKLEP št. 11.4/2:** MOPE in KPV pripravita vladno gradivo za pristop k skupnemu projektu.

1. **Preučitev predloga MZPP za širitev Vladne delovne skupine z nevladnimi predstavniki.**

Vodja delovne skupine je članom in aktivnim udeležencem predstavil predlog Mladih za podnebno pravičnost glede širitve VDS z nevladnimi predstavniki. Predstavil je tudi odgovor na njihov predlog, ki sta ga pripravila MOPE in KPV.

V razpravo glede širitve delovne skupine z nevladnimi predstavniki so se vključili MOPE, NEK, MVZI, MF, MzI, GEN in vodja delovne skupine. Člani in aktivni udeleženci so se strinjali, da nevladnih predstavnikov ni primerno vključevati v vladno delovno skupino. So se pa tudi strinjali, da se vsaj delno poskusi ugoditi njihovemu predlogu in se jih vključiti kam drugam, kjer se jim lahko predstavlja aktualne teme ter deli informacije. Člani in aktivni udeleženci vidijo možnost v tem, da po sejah vodja vladne delovne skupine predstavnikom zainteresirane javnosti predstavi obravnavane teme in je skupaj z zadevnimi člani in aktivnimi udeleženci na voljo za vprašanja.

**SKLEP št. 11.5/1:** Člani in aktivni udeleženci so preučili predlog Mladih za podnebno pravičnost glede širitve Delovne skupine Vlade Republike Slovenije za koordinacijo pripravljalnih aktivnosti na projektu JEK2.

**SKLEP št. 11.5/2:** Člani in aktivni udeleženci podpirajo odgovor, ki sta ga pripravila MOPE in KPV na predlog Mladih za podnebno pravičnost in nasprotujejo širitvi Delovne skupine Vlade Republike Slovenije za koordinacijo pripravljalnih aktivnosti na projektu JEK2 z nevladnimi predstavniki.

1. **Poročanje ožje delovne skupine za komunikacijo.**

Vodja VDS, Danijel Levičar je predstavil potek prvega sestanka ODS za komunikacijo, na katerem je predstavnik GEN energije ostale člane ODS seznanil s komunikacijsko strategijo.

1. **Poročanje ožje delovne skupine za spremljanje priprave pobude za državni prostorski načrt JEK2.**

ODS za DPN se v času od prejšnje seje VDS JEK2 ni sestala.

1. **Poročanje ožje delovne skupine za pripravo posebnega zakona za JEK2, poročevalec: mag. Hinko Šolinc, vodja ODS.**

Vodja ODS, mag. Hinko Šolinc je pojasnil, da se ODS za pripravo posebnega zakona za JEK2 v času od prejšnje seje VDS JEK2 ni sestala. Predstavil pa je vsebine za posebni zakon.

V razpravo glede financiranja nove družbe sta se vključila MF in vodja delovne skupine. Razprava je tekla tudi glede izvedbe študije o vplivih na NEK.

**SKLEP št. 11.8/1:** Člani in aktivni udeleženci so se seznanili z vsebinami za posebni zakon.

**SKLEP št. 11.8/2:** Vodja ODS bo na naslednji seji Delovne skupine Vlade Republike Slovenije za koordinacijo pripravljalnih aktivnosti na projektu JEK2 predstavil predlog, ki bo podlaga za pripravo zakona.

1. **Razno.**

Seja se je zaključila ob 17:20 uri.

Zapisala: Polona Faletič

 Danijel Levičar

 vodja delovne skupine